<classify> Niyonzima aliyerejea kwenye kiwango chake, alisema ushindi wa mabao 2-0 dhidi ya Esperanca katika michezo ya Kombe la Shirikisho la Soka Afrika mwishoni mwa wiki ni uthibitisho wa dhamira ya kuweka historia kimataifa msimu huu.Tukiwa kambini kwenye mazungumzo yetu ya kawaida, kila mmoja anasema anataka kufanya vizuri kwenye mashindano makubwa ya Afrika. Huko ndipo tutaonekana na kupata heshima, alisema Niyonzima.Alisema ari ya kila mchezaji wa timu hiyo ipo juu na kusisitiza kuwa hiyo inaonekana kwenye matokeo wanayopata kwenye mechi za Ligi Kuu na mashindano ya kimataifa. Hata tulipofungwa na kutolewa na Al Ahly uliweza kuona kila mmoja alivyosikitika, tulipongezwa kwa jinsi tulivyocheza, lakini wenyewe tulihuzunika sana kwa nini tulitolewa, alisema Niyonzima.Niyonzima ambaye ni nahodha wa timu ya taifa ya Rwanda, alisema anataka kuondoka Yanga na kuacha historia nzuri pale atakapofikia ukomo wa maisha yake ya soka na kusema katika hilo malengo ni kuendelea kuonesha kiwango bora kwenye kila mechi.  <topic>: michezo 